02006392406980008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 639 

-- ' “ 24 Ιουνίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση ωρών υπερωριακής απασχόλησης 10 οδη¬ 
γών αυτοκινήτων που χρησιμοποιούνται στα αυτο¬ 
κίνητα του Υπουργού, των Υφυπουργών και των 
Γεν. Γραμματέων του Υπουργείου Υγείας και Πρό¬ 
νοιας. 1 

Παράταση προθεσμίας υποβολής δηλώσεων και κα¬ 
ταβολής φόρων, εισφορών και τελών. 2 

Έκδοση ομολογιακού δανείου επταετούς διάρκειας 
σταθερού επιτοκίου, με ημερομηνία έκδοσης 
30.11.1997 και ονομασία «Ν' Δάνειο Οικονομικής Ε¬ 


ξυγίανσης». 3 

Καθορισμός αποζημίωσης των μελών της Γραμματεί- 
ας Υποστήριξης και Συντονισμού των έργωνπου εί¬ 
ναι Ενταγμένα στο Πρόγραμμα «ΚΛΕΙΣΘΕΝΗΣ»... 4 

Καθορισμός αποζημίωσης των μελών Ομάδας Έργου 
για την ανάπτυξη του Ε500ΗΤ 5Υ3ΤΕΜ». 5 

Καθορισμός αποζημίωσης των μελών Ομάδων Έργου 
γιατην ανάπτυξη του Ολοκληρωμένου Πληροφορι¬ 
κού Συστήματος Φορολογίας - ΤΑΧΙ3 ΕΦΑΡΜΟ¬ 
ΓΩΝ». 6 

Παραχώρηση κατά χρήση αιγιαλού στο Κανόνι Κέρκυ¬ 
ρας, στο Δήμο Κερκυραίων. 7 

Ιδιωτικοποίηση της ΤΡΑΠΕΖΑΣ ΚΕΝΤΡΙΚΗΣ ΕΛΛΑΔΟΣ 8 


Ανάκληση μεταβίβασης στο Γενικό Γραμματέα του Υ¬ 
πουργείου της εξουσίας να υπογράφει «Με εντολή 
Υπουργού», διοικητικές πράξεις ή άλλα έγγραφα 
του τομέα της Γ ενικής Διεύθυνσης Εγγειοβελτιωτι¬ 


κών Έργων και Γεωργικών Διαρθρώσεων. 9 

Συμπλήρωση της 106543/16.4.98 Υπουργικής Απόφα¬ 
σης. 10 

Χορήγηση επιδόματος θέρους στους συνταξιού¬ 
χους του Ταμείου Επικουρικής Ασφάλισης Αρτο¬ 
ποιών. 11 


Παραχώρηση και μεταβίβαση στην εταιρεία με την ε¬ 
πωνυμία «Ενοποίηση Αρχαιολογικών Χώρων Αθή¬ 
νας, Ανώνυμη Εταιρεία» των δικαιωμάτων και υπο- 
χρεώσεωντου Δημοσίου. 


Τροποποίηση της υπ’ αριθμ. 16144/Ε/5.9.1997 Κοινής 
Απόφασης των Υπουργών Εθνικής Οικονομίας και 
Τύπου & ΜΜΕ «Καταβεβλημένο κεφάλαιο ιδιωτι¬ 
κών τηλεοπτικών σταθ μώ ν περιφε ρειακής και τοπ ι- 
κής εμβέλειας». 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθμ. 2038084/3864/0022 0) 

Έγκριση ωρών υπερωριακής απασχόλησης 10 οδηγών 

αυτοκινήτων που χρησιμοποιούνται στα αυτοκίνητα 

του Υπουργού, των Υφυπουργών και των Γεν. Γραμ¬ 
ματέων του Υπουργείου Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. - Τις διατάξεις του ν. 2592/98 άρθρο 15. 

2. - Τις διατάξεις του ν. 1558/85 «Κυβέρνηση και Κυβερ- 
νητικά'Οργανα καιτις ΠΥΣ 377/95 (ΦΕΚ6/τ.Α716.1.96) και 
33/97 (ΦΕΚ 109/30-5-97 τ. Α'). 

3. - Το γεγονός ότι από την απόφαση αυτή θα προκληθεί 
δαπάνη ύψους 15.040.800 δρχ. περίπου, η οποία θα κα¬ 
λυφθεί από τις πιστώσεις του Προϋπολογισμού τρέχο¬ 
ντος οικονομικού έτους και ειδικότερα από το Φ.110 και 
τους ΚΑΕ 0511 δρχ4.424.000 και 0512δρχ. 10.616.400. 

4. - Την υπηρεσιακή ανάγκη να προσφέρουν τις υπηρε¬ 
σίες τους και πέρα από τις ώρες υποχρεωτικής εργασίας 
τους οι μόνιμοι και αποσπασμένοι (μόνιμοι και ιδιωτικού 
δικαίου) οδηγοί αυτοκινήτων του Υπουργείου Υγείας και 
Πρόνοιας, οι οποίοι χρησιμοποιούνται στα αυτοκίνητα 
των Υπουργών, των Υφυπουργών και των Γ ενικών Γ ραμ- 
ματέων για την αντιμετώπιση των υπηρεσιακών αναγκών. 

5. -Την αριθμ. 1107147/1239/0006Α74-10-96 (ΦΕΚ 922 
τ.Β') απόφαση του Πρωθυπουργού και του Υπουργού Οι¬ 
κονομικών «Ανάθεση Αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

6. Τις διατάξεις του αρ. 40 του Ν. 849/78, όπως συμπλη¬ 
ρώθηκε μετοαρ. 8του Ν. 2129/93, αποφασίζουμε: 

Εγκρίνουμε την υπερωριακή απασχόληση, για το χρονι¬ 
κό διάστημα από 1.1.98, δέκα (10) οδηγών αυτοκινήτων οι 
οποίοι χρησιμοποιούνται στα αυτοκίνητα του Υπουργού, 

των Υφυπουργών και των Γενικών Γραμματέων ως εξής: 

α. Υπερωριακή εργασία μέχρι σαράντα (40) ώρες το μή¬ 
να και νυκτερινή εργασία μέχρι τριάντα (30) ώρεςτο μήνα 
ο καθένας. 

β. Εργασία Κυριακών και Εξαιρέσιμων ημερών μέχρι εί¬ 
κοσι (20) ώρεςτο μήνα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Ιουνίου 1998 

Ο! ΥΠΟΥΡΓΟΙ 

ΥΦΥΠ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

- ♦- 

Αριθμ. 1071017/3271 /813/ΑΟ014 (2) 

Παράταση προθεσμίας υποβολής δηλώσεων και κατα¬ 
βολής φόρων, εισφορών και τελών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του αρ. 22 του Ν. 
2020/1992 (ΦΕΚ34 Α). 

2. Τις παρακάτω διατάξεις του Ν. 1642/86 όπως ισχύουν 
α) της παραγράφου 9 του άρθρου 31 

β) της παραγράφου 3 του άρθρου 58 
γ) της παραγράφου 5 του άρθρου 58α 

3. Τις διατάξεις του Ν. 2238/1994 (ΦΕΚ 151 Α). 

4. Τις δυσχέρειες που δημιουργούνται στους φορολο¬ 
γούμενους της ΔΟΥ Πετρούπολης για την εκπλήρωση 
των φορολογικών τους υποχρεώσεων κατά τις 1.6.98 και 
2.6.98 λόγω των προβλημάτων που ανακύπτουν κατά την 
υλοποίηση των εφαρμογών του προγράμματος ΤΑΧΙ5 
στην παραπάνω Δ.Ο.Υ. 

5. Την κοινή απόφαση του Πρωθυπουργού και του Υπουρ¬ 
γού Οικονομικών 1107147/1239/0006Α/4.10.96 (ΦΕΚ 922 Β). 

6. Τη διαπίστωση ότι από την παρούσα απόφαση δεν προκα- 
λείται δαπάνη στον Κρατικό Προϋπολογισμό, αποφασίζουμε: 

Παρατείνουμε μέχρι 3 Ιουνίου την προθεσμία υποβολής 
δηλώσεων και καταβολής φόρων, εισφορών και τελών 
που κανονικά έληγε στις 1 και 2 Ιουνίου 1998 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1998 

Ο ΥΦΥΠΟΥΡΓΟΣ 

Γ. ΔΡΥΣ 
-» . - . 

Αριθμ. 2039392/4031/0023 (3) 

Έκδοση ομολογιακού δανείου επταετούς διάρκειας στα¬ 
θερού επιτοκίου, με ημερομηνία έκδοσης 30.11.1997 
και ονομασία «Ν' Δάνειο Οικονομικής εξυγίανσης». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
(ΦΕΚ 178/Α/17.10.90) «Εκσυγχρονισμός και Ανάπτυξη 
του Δημοσίου Τομέα και της Κεφαλαιαγοράς, φορολογι¬ 
κές ρυθμίσεις και άλλες διατάξεις». 

2. Τις διατάξειςτων άρθρων 5 έως 12του Ν, 2198/94 (ΦΚ 
43Α/94) «Αύξηση αποδοχών δημοσίων υπαλλήλων εν γέ- 
νει, σύναψη δανείων υπάτου Ελληνικού Δημοσίου κ.λπ.». 

3. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις, 
(ΦΕΚ 17Α/18.2.1997), όπως τροποποιήθηκε με το άρθρο 
9 του Ν. 2579/98 (ΦΕΚ31Α/98). 


4. Την απόφαση αριθ. 2021180/2981/0023/31.3.1997 
(ΦΕΚ 286/Β710.4.97) του Υπουργού Οικονομικών «Περί 
των δαπανών σύναψης, έκδοσης και εξυπηρέτησης κλπ. 
των δαπανών του δημοσίου. 

5. Την αριθμ. 1107147/1239/0006Α74.10.1996 (ΦΕΚ 
922/Β/7.10.96) απόφαση του Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

6. Το έγγραφο αριθμ. 2090975/11348/0023/27.1.98 της 
Δ25, αποφασίζουμε: 

Την έκδοση ομολογιακού δανείου επταετούς διάρκειας 
σταθερού επιτοκίου, με ημερομηνία έκδοσης 30.11.1997 
και ονομασία «Ν' Δάνειο Οικονομικής Εξυγίανσης» Ν. 
1914/90 άρθρα 31 και 32, συνολικού ύψους δραχμών ε¬ 
ξήντα εννέα δισεκατομμυρίων τετρακοσίων σαράντα 
τριών εκατομμυρίων (69.443.000.000). 

Σκοπός του δανείου αυτού είναι η ρύθμιση ανεξόφλη¬ 
των ληξιπροθέσμων υποχρεώσεων του Ελληνικού Δημο¬ 
σίου προς Τράπεζες και Πιστωτικά Ιδρύματα, οι οποίες 
προέρχονται από καταπτώσεις εγγυημένων δανείων των 
ΔΕΚΟ και ασφαλιστικών ταμείων έτους 1996, συμπερι¬ 
λαμβανομένων και των τόκων από 1.1.97 έως 30 11.97. 

1. Το δάνειο θα εκδοθεί υπό μορφή άυλωντίτλων. 

2. Το επιτόκιο των ομολόγων ορίζεται σε 8,90% και είναι 
σταθερό για όλη τη διάρκεια του δανείου. 

3.0 τόκος καταβάλλεται δεδουλευμένος σε ετήσια βάση, με 
πρώτη ημερομηνία πληρωμής σπς 30.11.98 και για τα επόμε¬ 
να έτη στις ίδιες ημερομηνίες μέχρι τη λήξη των ομολόγων. 

Ο υπολογισμός του τόκου γίνεται με βάση έτος 360 η¬ 
μερών και μήνα 30 ημερών. 

4. Τα ομόλογα διατίθενται στο άρτιο και είναι πληρωτέα 
στην λήξη τους, κατά την ημερομηνία πληρωμής του τε¬ 
λευταίου τοκομεριδίου 

5. Το Ελληνικό Δημόσιο δύναται να εξαγοράσει μέρος ή 
το σύνολο των ομολόγων που θα βρίσκονται σε κυκλαφο 
ρία σε οποιαδήποτε ημερομηνία καταβολής τόκων, με α¬ 
φαίρεση των μη ληξιπρόθεσμωντοκομεριδίων. 

6. Οι τόκοι των ομολόγων υπόκεινται σε φορολόγηση 
βάσει συντελεστού φορολόγησηςπου ισχύει κατά την έκ¬ 
δοση των τίτλων (7,50%). Η παρακράτηση του φόρου θα 
γίνεται κατά την εξαργύρωση των τοκομεριδίων. 

7. Τα ομόλογα είναι διαπραγματεύσιμα στο Χρηματι¬ 
στήριο, Αξιών Αθηνών. 

Κάλυψη δαπάνης 

Από τις διατάξεις αυτής της απόφασης προκαλείται δαπά¬ 
νη σε βάρος του Κρατικού Προϋπολογισμού για τα οικονομι¬ 
κά έτη 1998 έως 2004 η οποία θα εγγράφεται στις κατ' έτος 
προβλέψεις δαπανών εξυπηρέτησης του Δημοσίου Χρέους 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1998 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

- *- 

Αριθμ. 2039147/3954/0022 (4) 

Καθορισμός αποζημίωσης των μελώντης Γ ραμματείας Υ¬ 
ποστήριξης και Συντονισμού των έργων που είναι Ε¬ 
νταγμένα στο Πρόγραμμα «ΚΛΕΙΣΘΕΝΗΣ». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 89 του Π.Δ. 284/88 «Οργανισμός του Υ- 

πουργείου Οικονομικών (ΦΕΚ 128 Α) όπωςτροποποιήθη- 
κε και ισχύει. 

β. Των άρθρων 5 του Ν. 2343/95 (ΦΕΚ 211 Α'), 34 του Ν. 
1914/90 (ΦΕΚ 178 Α') και 13του Ν. 2346/95 (ΦΕΚ220 Α'). 
γ. Του άρθρου 19του Ν. 2470/97 (ΦΕΚ 40 Α). 
δ. Του άρθρου 40 του Ν. 849/78 (ΦΕΚ 232 Α') όπως συ¬ 
μπληρώθηκε με το άρθρο 8 του Ν. 2129/93 (ΦΕΚ 57 Α'). 

2. Τις αριθμ. 1045754/513/0006Α/17.4.96, και 
1049830/559/0006Α/29.4.96) αποφάσεις του Υπουργού 
Οικονομικών, με τις οποίες συστάθηκε και συγκροτήθηκε 
η εν θέματι επιτροπή, όπως τροποποιήθηκαν μεταγενέ¬ 
στερα. 

3. Την αριθ. 2000019/13/0004/2.1.97 απόφαση του Υ¬ 
φυπουργού Οικονομικών, περί μεταβίβασης αρμοδιοτή¬ 
των στους Γ ενικούς Γ ραμματείς. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού 18.000.000 δρχ. περίπου, στον Ειδ. Φορέα 
23-110 και ΚΑΕ 0515 οικον. έτους 1998, στον οποίο οι εγ¬ 
γεγραμμένες πιστώσεις επαρκούν, αποφασίζουμε: 

1. Καθορίζουμε την αποζημίωση των συμμετεχόντων 
στην Ομάδα Εργασίαςτης εν θέματι επιτροπής για το διά- 
στημα από 1.1.1998 μέχρι 31.12.1998, ως ακολούθως: 

α. Για τον υπεύθυνο της ομάδας εργασίας 150.000 δρχ. 
το μήνα. 

β. Για κάθε μέλος της ομάδας εργασίας 120.000 δρχ. το μή- 
να. 

2. Η καταβολή των αποζημιώσεων θα γίνεται μετά από 
βεβαίωση του Γ ενικού Γ ραμματέα Πληροφορικών Συστη¬ 
μάτων σύμφωνα μετον πρόσθετο χρόνο εργασίας (πέραν 
του κανονικού ωραρίου, Κυριακές και εξαιρέσιμα), με το 
βαθμό συμμετοχής και την τήρηση του χρονοδιαγράμμα¬ 
τος εκτέλεσης του έργου. Σε περίπτωση μερικής συμμε¬ 
τοχής δικαιούχων στα ανωτέρω θα γίνεται ανάλογη περι¬ 
κοπή της αποζημίωσης. 

3. Στην περίπτωση εκείνη που ένα μέλος συμμετέχει σε 
δύο ή περισσότερες ομάδες έργου θα λαμβάνει αποζη¬ 
μίωση από μία ομάδα έργου κατ' επιλογήν του, λαμβανο- 
μένης υπόψη αθροιστικά της προσφοράς του σε όλες τις 
ομάδες που τυχόν συμμετέχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1998 
Με εντολή Υφυπουργού 
Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

- ♦ - 

Αριθμ. 2039144/3951/0022 (5) 

Καθορισμός αποζημίωσης των μελών Ομάδας Έργου 
για την ανάπτυξη του Ε30ΟΗΤ 3Υ3ΤΕΜ». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 89 του Π.Δ. 284/88 «Οργανισμός του Υ¬ 
πουργείου Οικονομικών (ΦΕΚ 128 Α') όπωςτραποποιήθη- 
κε και ισχύει. 

β. Των άρθρων 105 του Ν. 1892/90 (ΦΕΚ 101 Α'),34του 
Ν. 1914/90 (ΦΕΚ 178 Α') και 13 του Ν. 2346/95 (ΦΕΚ 220 
Α'). 

γ. Του άρθρου 19του Ν. 2470/97 (ΦΕΚ40 Α). 


δ, Του άρθρου 40 του Ν. 849/78 (ΦΕΚ 232 Α') όπως συ¬ 
μπληρώθηκε με το άρθρο 8του Ν. 2129/93 (ΦΕΚ 57 Α'). 

2. Την αριθμ. 1100323/1160/0006Α714.10.96. απόφαση 
του Γεν. Γραμματέως Υπ. Οικονομικών, με την οποία συ¬ 
στάθηκε και συγκροτήθηκε η εν θέματι ομάδα έργου. 

3. Την αριθ. 2000019/13/0004/2.1.97 απόφαση του Υ¬ 
φυπουργού Οικονομικών, περί μεταβίβασης αρμοδιοτή¬ 
των στους Γ ενικούς Γ ραμματείς. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού 6.000.000 δρχ. περίπου, στον Ειδ. Φορέα 23 
- ΙΙΟκαι ΚΑΕ 0515οικον.έτους 1998, στον οποίο οι εγγε¬ 
γραμμένες πιστώσεις επαρκούν, αποφασίζουμε: 

1. Καθορίζουμε την αποζημίωση των συμμετεχόντων 
στην Ομάδα έργου «Ε30ΟΒΤ 3Υ5ΤΕΜ» για το διάστημα 
από 1.1.1993 μέχρι 31.12,1998, ως ακολούθως: 

α. Για τον υπεύθυνο της ομάδας έργου 150.000 ... δρχ. το μή¬ 
να. 

β. Γ ια κάθε μέλος της ομάδας έργου 120.000... δρχ. το μή¬ 
να. 

γ. ΓιατοΓραμματέατης ομάδας έργου 90.000 δρχ. το μήνα 

2. Η καταβολή των αποζημιώσεων θα γίνεται μετά από 
βεβαίωση του Γ ενικού Γ ραμματέα Πληροφορικών Συστη¬ 
μάτων σύμφωνα μετον πρόσθετο χρόνο εργασίας (πέραν 
του κανονικού ωραρίου. Κυριακές και εξαιρέσιμες), με το 
βαθμό συμμετοχής και την τήρηση του χρονοδιαγράμμα¬ 
τος εκτέλεσης του έργου. Σε περίπτωση μερικής συμμε¬ 
τοχής δικαιούχων στα ανωτέρω θα γίνεται ανάλογη περι¬ 
κοπή της αποζημίωσης. 

3. Στην περίπτωση εκείνη που ένα μέλος συμμετέχει σε 
δύο ή περισσότερες ομάδες έργου θα λαμβάνει αποζη¬ 
μίωση από μία ομάδα έργου κατ' επιλογήν του, λαμιβανο- 
μένης υπόψη αθροιστικά της προσφοράς του σε όλες τις 
ομάδες έργου που τυχόν συμμετέχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1998 
Με εντολή Υφυπουργού 
Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθμ. 2039145/3952/0022 _ (6) 

Καθορισμός αποζημίωσης των μελών Ομάδων Εργου για 
την ανάπτυξη του Ολοκληρωμένου Πληροφορικού 
Συστήματος Φορολογίας - ΤΑΧΙ3 ΕΦΑΡΜΟΓΩΝ». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 89 του Π.Δ. 284/88 «Οργανισμός του Υ¬ 
πουργείου Οικονομικών (ΦΕΚ 128 Α) όπωςτροποποιήθη¬ 
κε και ισχύει. 

β. Των άρθρων 105 του Ν. 1892/90 (ΦΕΚ 101 Α'). 34 του 
Ν. 1914/90 (ΦΕΚ 178 Α'). 
γ. Του άρθρου 19του Ν 2470/97 (ΦΕΚ40 Α). 
δ. Του άρθρου 40 του Ν. 849/78 (ΦΕΚ 232 Α') όπως συ¬ 
μπληρώθηκε με το άρθρο 8 του Ν. 2129/93 (ΦΕΚ 57 Α). 

2. Την αριθμ. 1074823/548/0006Α71.6.93, 1089153/ 
683/0006 Α71.7.93, 1091994/708/0006ΑΜ 7.7.93 αποφάσεις 
του Γεν. Γραμματέως Υπ. Οικονομικών, με τις οποίες συστά- 
θηκαν και συγκροτήθηκαν αντίστοιχα οι ομάδες έργου, ό¬ 
πως τροποποιήθηκαν και συμπληρώθηκαν μεταγενέστερα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την αριθ. 2000019/13/0004/2.1.97 απόφαση του Υ¬ 
φυπουργού Οικονομικών, περί μεταβίβασης αρμοδιοτή¬ 
των στους Γενικούς Γραμματείς. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού 50.000.000 δρχ. περίπου, στον Ειδ. Φορέα 
23 -110 καιΚΑΕ 0515 οικον. έτους 1998, στον οποίο οι εγ¬ 
γεγραμμένες πιστώσεις επαρκούν, αποφασίζουμε: 

1. Καθορίζουμε την αποζημίωση των συμμετεχόντων 
στις Ομάδες έργου «ΤΑΧΙ3 ΕΦΑΡΜΟΓΩΝ» για το διάστη¬ 
μα από 1.1.1998 μέχρι 31.12.1998, ως ακολούθως: 

α. Για τον υπεύθυνο κάθε ομάδας έργου 150.000 ... 
δρχ. το μήνα. 

β. Για κάθε μέλος της ομάδας έργου 120.000... δρχ. το 
μήνα. 

γ. Γιατα μέλη της Γραμματείας 90.000 δρχ. το μήνα. 

2. Η καταβολή των αποζημιώσεων θα γίνεται μετά από 
βεβαίωση του Γ ενικού Γ ραμματέα Πληροφορικών Συστη¬ 
μάτων σύμφωνα με τον πρόσθετο χρόνο εργασίας (πέραν 
του κανονικού ωραρίου, Κυριακές και εξαιρέσιμα), με το 
βαθμό συμμετοχής και την τήρηση του χρονοδιαγράμμα¬ 
τος εκτέλεσης του έργου. Σε περίπτωση μερικής συμμε¬ 
τοχής δικαιούχων στα ανωτέρω θα γίνεται ανάλογη περι¬ 
κοπή της αποζημίωσης. 

3. Στην περίπτωση εκείνη που ένα μέλος συμμετέχει σε 
δύο ή περισσότερες ομάδες έργου θα λαμβάνει αποζη¬ 
μίωση από μία ομάδα έργου κατ’ επιλογήν του, λαμβανο- 
μένης υπόψη αθροιστικά της προσφοράς του σε όλες τις 
ομάδες που τυχόν συμμετέχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1998 
Με εντολή Υφυπουργού 
Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθμ. Τ/4009π.ε. (7) 

Παραχώρηση κατά χρήση αιγιαλού στο Κανόνι Κέρκυ¬ 
ρας, στο Δήμο Κερκυραίων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ ΚΑΙ ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Α.Ν.1565/50 όπως κυρώθηκε με το 
Ν. 1624/51 και τροποποιήθηκε με το Ν.Δ.4109/60 και 
201/74. 

2. Το άρθρο 260 του Π.Δ.410/95 «περί Κοινοτικού και 
Δημοτικού Κώδικα» (ΦΕΚ231/Α/95). 

3. Το Ν.2160/93 «Ρυθμίσεις γιατσνΤουρισμό και άλλες 
διατάξεις» (ΦΕΚ 118/Α/19-7-93). 

4. Τη με αριθμό 311/20/30.5.95 απόφαση τουΔ.Σ./ΕΟΤ. 

5. Τις με αριθμό 15-152/21-6-95 και 27-229/24-9-97 α¬ 
ποφάσεις του Δημοτικού Συμβουλίου Κερκυραίων. 

6. Τις διατάξεις του άρθρου 29 Α του Ν. 1558/85 προ- 
στεθέντος δια του άρθρου 27 του Ν. 2081/92, όπως αντι- 
καταστάθηκε με το άρθρο 1 παρ.2 ατού Ν. 2469/97 (ΦΕΚ 
38 Α). 

7. Το Π.Δ. 27/1-2-96 «περί συγχώνευσης των Υπουργεί¬ 
ων Τουρισμού, Βιομηχανίας, Ενέργειας και Τεχνολογίας 
και Εμπορίου στο Υπουργείο Ανάπτυξης» (ΦΕΚ 19/Α/1-2- 
96). 


8. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244^25-9-96). 

9. Τη μεαριθμό 1107147/1239/006 Α/4-10-96 κοινή από¬ 
φαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/4-10-96). 

10. Τη με αριθμό ΔΙΔΚ/Φ. 1/20199/5-9-97 κοινή απόφαση 
του Πρωθυπουργού καιτου Υπουργού Εσωτερικών Δημό¬ 
σιας Διοίκησης & Αποκέντρωσης «περί ανάθεσης αρμο¬ 
διοτήτων Υπουργού Εσωτερικών, Δημ, Διοίκησης και Απο¬ 
κέντρωσης στους Υφυπουργούς Εσωτερικών, Δημ. Διοί¬ 
κησης & Αποκέντρωσης» (ΦΕΚ 801/Β), αποφασίζουμε: 

1. Παραχωρούμε κατά χρήση, άνευ ανταλλάγματος, αι- 
γιαλό (πλάζ) που βρίσκεται στο Κανόνι Κέρκυρας μήκους 
200 μέτρων περίπου όπως εμφαίνεται στο υπ αριθ. 
110/11/15.11.66 τοπογραφικό διάγραμμα του ΕΟΤ, στο 
Δήμο Κερκυραίων, προκειμένου ο Δήμος να αξιοποιήσει 
την εν λόγω έκταση κατά τον καλύτερο τρόπο με τη δημι¬ 
ουργία χώρων αναψυχής με στόχο να αναβαθμιστεί η ποι¬ 
ότητα ζωής των κατοίκων της περιοχής και αξιοποιηθεί η 
περιουσίατου Δημοσίου. 

Η παραχώρηση διέπεται απότουςεξής ειδικότερους όρους: 

α. Η διάρκεια της παραχώρησης ορίζεται σε δέκα (10) 
χρόνια με ημερομηνία έναρξης την ημερομηνία υπογρα- 
φήςτης σύμβασης. Μετάτη λήξη της ο Δήμος υποχρεού- 
ται αμέσως και ανεπιφύλακτα να παραδώσει την παρα- 
χωρούμενη έκταση μετά των τυχόν εγκαταστάσεων στον 
ΕΟΤ χωρίς καμία αποζημίωση προς το Δήμο και για οποι¬ 
αδήποτε αιτία. 

β. Ο Δήμος πριν την έναρξη εκτέλεσης των εργασιών 
διαμόρφωσης της παραχωρούμενης έκτασης θα πρέπει 
να υποβάλει τη σχετική μελέτη στον ΕΟΤ για έγκριση ο¬ 
πωσδήποτε εντός έτους από την υπογραφή της σύμβα¬ 
σης παραχώρησης. 

γ. Η εκτέλεση των εργασιών θα παρακολουθείται από 
τεχνικούς του ΕΟΤ. οι οποίοι θα δικαιούνται να προβαί¬ 
νουν σε υποδείξεις και οδηγίες που θα είναι δεσμευτικές 
για το Δήμο. 

δ. Απαγορεύεται στο Δήμο η παραχώρηση της χρήσης 
της πλαζ σε τρίτο με οποιοδήποτε τρόπο ή μορφή χωρίς 
προηγούμενη έγγραφη συναίνεση του ΕΟΤ. 

ε. Ουδεμία μετατροπή και γενικά επέμβαση στο χώρο ε¬ 
πιτρέπεται χωρίς την προηγούμενη έγγ ραφή έγκρ ιση του 
ΕΟΤ πέραν του σκοπού για τον οποίο παραχωρείται. 

στ. Σε περίπτωση ανάκλησης της παραχώρησης προ 
του συμφωνηθέντος χρόνου, για λόγους που θα ευθύνε- 
ται ο Δήμος ή που προβλέπονται γενικώς στη σύμβαση 
παραχώρησης, θα πρέπει να επιστραφεί η έκταση στον Ε¬ 
ΟΤ μετά των εγκαταστάσεων που θα ανήκουν πλέον κατά 
κυριότητα στον ΕΟΤ, χωρίς να καταβληθεί ουδεμία απο¬ 
ζημίωση στο Δήμο από οποιαδήποτε αιτία. 

ζ. Ο Δήμος υποχρεούται σε όλη τη διάρκεια της παρα¬ 
χώρησης να διατηρεί την έκταση της πλαζ σε άριστη κα¬ 
τάσταση από πλευράς καθαριότητας, υγιεινής κ.λ.π., να 
διατηρείτην κατοχή των παραχωρουμένων εκτάσεων και 
να αποκρούει κάθε καταπάτηση ή απόπειρα καταπάτη¬ 
σης αυτών έχοντας το δικαίωμα άσκησης αγωγής. 

Ο Δήμος ευθύνεται απέναντι στον ΕΟΤ για κάθε βλάβη 
ή μείωση ή απώλεια δικαιωμάτων έστω και από ελαφρά α¬ 
μέλεια. 

η. Ο ΕΟΤ δεν υποχρεούνται στην καταβολή οποιοσδή¬ 
ποτε αποζημίωσης για τυχόν ελαττώματα, πραγματικά ή 
νομικά των παραχωρουμένων εκτάσεων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

θ. Κάθε τροποποίηση των όρων της σύμβασης θα απο- 
δεικνύεται αποκλειστικά μόνο με έγγραφο, αποκλείεται 
δε κάθε άλλο αποδεικτικό μέσο, Η τυχόν μη έγκαιρη ά¬ 
σκηση οποιουδήποτε δικαιώματος του ΕΟΤ δεν σημαίνει 
παραίτησή του από αυτό. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του προύπολογισμού του ΕΟΤ 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 16 Ιουνίου 1998 

ΟΙ ΥΠΟΥΡΓΟΙ 

ΥΦΥΠ, ΕΣΩΤΕΡΙΚΟΝ ΔΙΙΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ & ΛΠΟΚ/ΣΗΣ ΟΙΚΟΝΟΜΙΚΩΝ 

ΛΑΜΠΡΟΣ ΠΑΠΑΔΗΜΑΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 

- ♦ - 

Αριθμ. 2670 (8) 

Ιδιωτικοποίηση της ΤΡΑΠΕΖΑΣ ΚΕΝΤΡΙΚΗΣ ΕΛΛΑΔΟΣ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη τις διατάξεις: 

1. Των άρθρων 81 και83παρ. 2του Συντάγματος. 

2. Των άρθρων 15 και 22του Ν. 1558/1985 «Κυβέρνηση 
και Κυβερνητικά όργανα» (Α' 137). 

3. Του Π.Δ. 377/1996 «Διοριοσμός Υπουργών, Αναπλη¬ 
ρωτών Υπουργών και Υφυπουργών» (Α'244). 

4. Του Ν. 2000/1991 «Για την αποκρατικοποίηση, α- 
πλούστευση των διαδικασιών εκκαθάρισης, ενισχύσεως 
των κανόνων αιααγωνισμού και άλλες διατάξεις», (Α'206) 
όπως τροποποιήθηκε και ισχύει. 

5. Του Ν. 1892/1990 «Για τον εκσυγχρονισμό και την α¬ 
νάπτυξη και άλλες διατάξεις» (ΑΊ01). 

6. Του άρθρου 22του Ν. 2503/1997 για τη «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (Α' 107). 

7 . Του άρθρου 27 του Ν. 2081/1992 (Α' 154), με το οποίο 
προστέθηκε άρθρο 29Α στο Ν. 1558/1985 και το γεγονός 
ότι από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού. 

8. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, αποφα¬ 
σίζουμε: 

1. Την ιδιωτικοποίηση της ΤΡΑΠΕΖΑΣ ΚΕΝΤΡΙΚΗΣ ΕΛ¬ 
ΛΑΔΟΣ με την πώληση, με τη διαδικασία του άρθρου 6 
παρ. 1β του Ν. 2000/1991, μέχρι του συνόλου των μετο¬ 
χών, ήτοι μέχρι ποσοστού 56,6% των κοινών μετοχών και 
ποσοτού 20,1% των προνομιούχων μετοχών αυτής, που 
κατέχει η Αγροτική Τράπεζα της Ελλάδας. 

2. Την επιλογή απάτην Αγροτική Τράπεζα της Ελλάδας 
ανεξάρτητων χρηματοοικονομικών συμβούλων που θα α¬ 
ναλάβουν το έργο της διαμεσολάβησης στην πώληση, 
της διενέργειας ειδικού λογιστικού ελέγχου καθώς και 
της αποτίμησηςτωνπωλούμενων μετοχών, καθώς καιτην 
πρόσληψη κάθε άλλου αναγκαίου, κατά την κρίση του Υ¬ 
πουργού Εθνικής Οικονομίας, συμβούλου. 

3. Εξουσιοδοτείται ο Υπουργός Εθνικής Οικονομίας να 
προβεί σε κάθε κατά την κρίση του ενέργεια για την υλο¬ 
ποίηση της ως άνω απόφασης. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Μαΐου 1998 

ΟΙ ΥΠΟΥΡΓΟΙ 

ΓΟΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ ΥΦΥΠ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΣ ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 
-*- 

Αριθμ. 324564 (9) 

Ανάκληση μεταβίβασης στο Γενικό Γραμματέα του Υ¬ 
πουργείου της εξουσίας να υπογράφει «Με εντολή Υ¬ 
πουργού», διοικητικές πράξεις ή άλλα έγγραφα του 
τομέα της Γενικής Διεύθυνσης Εγγειοβελτιωτικών 
Έργων και Γεωργικών Διαρθρώσεων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

Ι.Τις διατάξεις: 

α. των άρθρων 16, 25, 26 και 29 του Ν. 1558/85 «Κυβέρ¬ 
νηση και Κυβερνητικά Όργανα» (Α 137). 

β. του άρθρου 81 του Ν. 1892/90 «Για τον εκσυγχρονι¬ 
σμό και την ανάπτυ ξη και άλλες διατάξεις» (Α' 101). 

γ. του Π.Δ. 402/88 «Οργανισμός του Υπουργείου Γεωρ- 
γίας» όπως συμπληρώθηκε μεταγενέστερα (Α 187) 
δ. του Π,Δ. 356/90 «Σύσταση Γενικών Διευθύνσεων και 
Μονάδας Στρατηγικού Σχεδιασμού και Ανάλυσης Πολιτι 
κής στο Υπουργείο Γεωργίας» (Α 143). 

2. Την αριθμ. 377083/30.11 90 κοινή απόφαση των Υ¬ 
πουργών Προεδρίας της Κυβέρνησης και Γεωργίας «Ε¬ 
ξαίρεση διοικητικοόν πράξεων ή εγγράφωντου Υπουργεί¬ 
ου Γεωργίας από τον περιορισμό των υπογραφών της 
παρ. 1 του άρθρου 81 του Ν. 1892/90» (Β' 761). 

3. Το άρθρο 27 του Ν. 2081 /92 (Α 154) με το οποίο προ¬ 
στέθηκε το άρθρο 29Α στο Ν. 1558/89 για τον έλεγχο των 
δαπανώνπου προκαλούν οι κανονιστικές διοικητικές πρά¬ 
ξεις ως και το γεγονός ότι από τηνπαρούσα απόφαση δεν 
προκαλείται δαπάνη σε βάρος του Κρατικού Προϋπολο¬ 
γισμού. 

4. Την αριθμ. 394562/23.9.94 (Β' 744) απόφαση μεταβί¬ 
βασης στους Γενικούς Γραμματείς, στους Γενικούς Διευ¬ 
θυντές και στους Υπηρεσιακούς παράγοντες του Υπουρ¬ 
γείου της εξουσίας να υπογράφουν «Με εντολή Υπουρ¬ 
γού». 

5. Τις αριθμ. 394576/31.10.94 (Β' 816) και 408870/ 
21.12.95 (Β’ 1084} αποφάσεις μεταβίβασης στους Γενι¬ 
κούς Γ ραμματείς, στους Γ ενικούς Διευθυντές και στους 
Υπηρεσιακούς παράγοντες του Υπουργείου της εξου¬ 
σίας να υπογράφουν «Με ενολή Υφυπουργού». 

6. Την ανάγκη διασφάλισης της εύρρυθμης λειτουργίας 
των Διευθύνσεων της Γενικής Διεύθυνσης Εγγειοβελτιω¬ 
τικών Έργων και Γ εωργικών Διαρθρώσεων, αποφασίζου- 
με: 

Ανακαλούμε τη μεταβίβαση στο Γενικό Γραμματέα του 
Υπουργείου της εξουσίας να υπογράφει « Με εντολή Υ¬ 
πουργού» διοικητικές πράξεις ή άλλα έγγραφα του τομέα 
της Γενικής Διεύθυνσης Εγειοβελτιωτικών Έργων και Γε¬ 
ωργικών Διαρθρώσεων, όπως αναλυτικά αυτά αναφέρο- 
νται στις αριθμ. 394562/23.9.94 (Β 744), 394576/31.10.94 
(Β 816} και 408870/21.12.95 (Β 1084) αποφάσεις και σε ο- 

ποιαδήποτε άλλη απόφαση έχει εκδοθεί και αφορά τον ί¬ 
διο τομέα. 

Για τις ως άνω διοικητικές πράξεις ή έγγραφα τελικός 
διατάκτης θα είναι πλέον ο Υπουργός Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1998 

Ο ΥΠΟΥΡΓΟΣ 

ΣΤ. ΤΖΟΥΜΑΚΑΣ 
-—♦- 

Αριθμ. οικ. 107690 (10) 

Συμπλήρωση της υπ’ αριθμ. 106543/16-4-98 Υπουργι¬ 
κής Απόφασης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 "Εθνικό 
Ινστιτούτο Εργασίας & άλλες διατάξεις" (ΦΕΚ 98/Α). 

2. Τις διατάξεις του άρθρου 18 παρ. 3 & 4 του Ν. 2224/94 
"Ρύθμιση θεμάτων εργασίας, συνδικαλιστικών δικαιωμά¬ 
των κλπ." (ΦΕΚ 112/Α). 

3. Τις διατάξεις του Π.Δ. 368/89 "Οργανισμός Υπουρ¬ 
γείου Εργασίας" (ΦΕΚ 163/Α). 

4 Τις διατάξεις Κανονισμού (ΕΟΚ) αριθμ. 2081/93 του 
Συμβουλίου της 20-7-1993. 

5. Τις διατάξεις του Κανονισμού (ΕΟΚ) αριθμ. 2082/93 
του Συμβουλίου της 20-7-1993. 

6. Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20-7-1993 “Διατάξεις Εφαρμογής 
του Κανονισμού (ΕΟΚ) αριθμ. 2052/88 όσον αφοράτο Ευ¬ 
ρωπαϊκό Κοινωνικό Ταμείο". 

7. Την Απόφαση της Επιτροπής της Ε.Ε. με αριθμ. Ε (94) 
1716 της 13-7-93 σχετικά με την κατάρτιση του Κ.Π.Σ. 
1994-1999 "Για την ανάπτυξη και τη διαρθρωτική προ¬ 
σαρμογή της Ελλάδας". 

8. Τις διατάξεις του άρθρου 1 παρ. 2α του Ν. 2469/97 
(ΦΕΚ 38/Α/14-3- 97) το οποίο αντικατέστησε το πρώτο ε¬ 
δάφιο της παρ. 2 του άρθρου 29Α στο Ν. 1558/85 (ΦΕΚ 
137/Α/85) όπως προστέθηκε με το άρθρο 27 του Ν. 
2081/92 (ΦΕΚ 154/Α/92). 

9. Το γεγονός ότι από την παρούσα Απόφαση δεν προ- 
καλείται δαπάνη εις βάρος του Κρατικού προϋπολογι¬ 
σμού. 

10 Τις ανάγκες αξιολόγησης των ενεργειών ανθρωπί¬ 
νων πόρων που εντάσσονται στα Επιχειρησιακά Προ¬ 
γράμματα, Κοινοτικές Πρωτοβουλίες αλλά και σε οποιο- 
δήποτε άλλο πρόγραμμα που συγχρηματοδοτείται από 
το ΕΚΤ, αποφασίζουμε: 

Συμπληρώνουμε την παρ. 3 του άρθρου 3 της Υπουργι¬ 
κής Απόφασης 106543/16-4-98 (ΦΕΚ 373/Β/27-4-98) "Σύ¬ 
στημα Διαχείρισης του Ενιαίου Μητρώου Αξιολογητών 
(Ε.Μ .Α) του Υπουργείου Εργασίας & Κοινωνικών Ασφαλί¬ 
σεων" ως εξής: 

Σε περίπτωση υποβολής αιτήσεων, για ένταξη στο 
Ε.Μ.Α. υπαλλήλων του Υπουργείου Εργασίας & Κοινωνι¬ 
κών Ασφαλίσεων και στελεχών της Μονάδας Οργάνωσης 
Διαχείρισης του Κοινοτικού Πλαισίου Στήριξης, η τριμε¬ 
λής Γνωμοδοτική Επιτροπή Ελέγχου & Αξιολόγησης α¬ 
παρτίζεται από: 


α) Τη Γενική Γραμματέα Διαχείρισης Κοινοτικών & Αλ¬ 
λων Πόρων 

β) Δύο μέλη ΔΕΠ Πανεπιστημίων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1998 

ο ΥΠΟΥΡΓΌΣ 

ΜΙΛΤ. ΠΑΠΑΪΩΑΝΝΟΥ 

-♦- 

Αριθμ. 134/866 (11) 

Χορήγηση επιδόματος θέρους στους συνταξιούχους 
του Ταμείου Επικουρικής Ασφάλισης Αρτοποιών 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη; 

1. Τις διατάξειςτου άρθρου 3του ΠΛΤος 277/89 (Α, 1310) 

2. Τις διατάξειςτων άρθρων 23παρ. 1 στοιχ. ιεκαι24παρ. 
1 και παρ. 2 στοιχ. γ, 26παρ. 1 και 27 παρ. 1 στοιχ. δ του Ν. 
1558/85 (Α, 137) καθώς και το Π. Δ/γμα 372/1995 (Α, 201). 

3. Τις διατάξεις του άρθρου 29 Ατουν. 1558/85 (Α, 137) 
όπως προσετέθη με το άρθρο 27 Ν. 2081/1992 (Α, 154), 
και στη συνέχεια όπως αντικαταστάθηκαν με τις διατάξεις 
του άρθρου 1 του Ν. 2469/97 (Α, 38). 

4. Την αριθμ. 80078/4.10.96 απόφαση του Πρωθυπουρ¬ 
γού και του Υπουργού Εργασίας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Ερ¬ 
γασίας και Κοιν. Ασφαλίσεων» (Β, 924). 

5. Το γεγονός ότι, απότις διατάξεις της απόφασης πρα- 
καλείται δαπάνη σε βάρος του προϋπολογισμού του Τα¬ 
μείου Επικουρικής Ασφάλισης Αρτοποιών ύψους 47 εκ. 
δρχ. περίπου για το τρέχον οικονομικό έτος, για την οποία 
έχει εγγράφει πίστωση στον ΚΑΕ 0621. 

6. Την από 4.6.1998 οικονομική έκθεση της Δ/νσης Ανα- 
λογιστικών Μελετών της ΓΓΚΑ. 

7. Την γνώμη του Δ.Σ. του Ταμείου Επικουρικής Ασφα- 
λίσεως Αρτοποιών που διατυπώθηκε με την αριθμ. 
16/26.5.98 συνεδρίασή του, αποφασίζουμε: 

Εγκρίνουμε την χορήγηση επιδόματος θέρους στους 
συνταξιούχους του Ταμείου Επικουρικής Ασφάλισης Αρ¬ 
τοποιών, που το συνταξιοδοτικό τους δικαίωμα, εμπίπτει 
στο μέχρι 30.6.98 χρονικό διάστημα, εκ ποσού ίσου, με το 
μισό της μηνιαίας σύνταξης κάθε συνταξιούχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 1998 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

- ♦ - 

Αριθμ. 239 (12) 

Παραχώρηση και μεταβίβαση στην εταιρεία με την επω¬ 
νυμία «Ενοποίηση Αρχαιολογικών Χώρων Αθήνας. Α¬ 
νώνυμη Εταιρεία» και δικαιωμάτων και υποχρεώσεων 
του Δημοσίου. 

ΟΙ ΥΠΟΥΡΓΟΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξειςτου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α' 137). 

2. Την ΚΥΑ 69163/21.6.1995 (ΦΕΚ 551 Β'/22.6.1995) και 
τηνΚΥΑ45810/24.9.1997 (ΦΕΚ909/Β715.10.1997) γιατην 
ίδρυση και την έγκριση του καταστατικού της Εταιρείας 
με την επωνυμία «Ενοποίηση Αρχαιολογικών Χώρων Αθή¬ 
νας, Ανώνυμη Εταιρεία», 

3. Το άρθρο 5 του Ν. 2229/1994 (ΦΕΚ 138 Α'/31.8.1994) 
όπως αυτό συμπληρώθηκε με την παράγραφο 3 του άρ¬ 
θρου 16 του Ν. 2308/1995 (ΦΕΚ 114 Α/15.6.1995) και το 
άρθρο 7του Ν. 2576/1998 (ΦΕΚ 25 Α79.2.1998). 

4. Την απόφαση με αριθμό πρωτοκόλλου ΥΠΠΟ/ΓΕΑ- 
ΧΑ/1017/4.1.1995 Περί αναθέσεως της μελέτης: «Συνολι¬ 
κή ανάδειξη αρχαιολογικού χώρου Ολυμπιείου», στα 
πλαίσια του Προγράμματος για την Ενοποίηση των Αρ¬ 
χαιολογικών Χώρων στο Κέντρο της Αθήνας, σε ιδιώτες 
μελετητές με βάση τις διατάξεις του Ν. 716/1997. 

5. Την απόφση με αριθμό πρωτοκόλλου ΥΠΠΟ/ΓΕΑ- 
ΧΑ/37954/131/3.8.1995 Περί εγκρίσεως αναθέσεως της 
μελέτης: «Συνολική ανάδειξη Βόρειας και Νότιας κλιτύος 
Ακρόπολης» στα πλαίσια του Προγράμματος για την Ενο¬ 
ποίηση των Αρχαιολογικών Χώρων στο Κέντρο της Αθήνας, 
σε ιδιώτες μελετητές με βάση τις διατάξεις του Ν. 
716/1977. 

6. Την απόφαση με αριθμό πρωτοκόλλου ΥΠΠΟ/ΓΕΑ- 
ΧΑ/37956/130/3.8.1995 Περί εγκρίσεως αναθέσεως της 
μελέτης: «Συνολική ανάδειξη αρχαιολογικού χώρου Φίλο 
πάππου», στα πλαίσια του Προγράμματος για την Ενο¬ 
ποίηση των Αχαιολογικών Χώρων στο Κέντροτης Αθήνας, 
σε ιδιώτες μελετητές με βάση τις διατάξεις του Ν. 
716/1977. 

7. Την απόφαση με αριθμό πρωτοκόλλου ΥΠΠΟ/ΓΕΑ- 
ΧΑ/37956/130/3.8.1995 Περί εγκρίσεως αναθέσεως της 
μελέτης «Συνολική ανάδειξη αρχαιολογικών χώρων Ρω¬ 
μαϊκής Αγοράς και Βιβλιοθήκης Αδριανού», στα πλαίσια 
του Προγράμματος για την Ενοποίηση των Αρχαιολογι¬ 
κών Χώρων στο Κέντροτης Αθήνας, σε ιδιώτες μελετητές 
με βάση τις διατάξεις του Ν. 716/1977. 

8. Την απόφαση με αριθμό πρωτοκόλλου ΥΠΠΟ/ΓΕΑ- 
ΧΑ/1017/4.1.1995 Περί αναθέσεως της μελέτης «Συνολι¬ 
κή ανάδειξη αρχαιολογικού χώρου Αρχαίας Αγοράς», στα 
πλαίσια του Προγράμματος για την Ενοποίηση των Αρ¬ 
χαιολογικών Χώρων στο Κέντρο της Αθήνας, σε ιδιώτες 
μελετητές με βάση τις διατάξεις του Ν. 716/1977. 

9. Την απόφαση με αριθμό πρωτοκόλλου ΥΠΠΟ/ΓΕΑ- 
ΧΑ/1015/4.1.1995 Περί αναθέσεως της μελέτης «Συνολι¬ 
κή ανάδειξη αρχαιολογικού χώρου Κεραμεικού», στα 
πλαίσια του Προγράμματος για την Ενοποίηση των Αρ¬ 
χαιολογικών Χώρων στο Κέντρο της Αθήνας, σε ιδιώτες 
μελετητές με βάση τις διατάξεις του Ν. 716/1977. 

10. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Α, Παραχωρούμε και μεταβιβάζουμεχωρίς αντάλλαγμα 
στην εταιρεία με την επωνυμία «Ενοποίηση Αρχαιολογι¬ 
κών Χώρων Αθήνας, Ανώνυμη Εταιρεία» όλα τα πάσης (ρύ¬ 
σεως δικαιώματα και υποχρεώσεις του Δημοσίου, που α¬ 
πορρέουν από: 

1. Τη σύμβαση για την εκπόνηση τηςμελέτης με τον τίτ¬ 
λο «Συνολική ανάδειξη αρχαιολογικού χώρου Φιλοπάπ- 
που», που υπεγράφη στην Αθήνα στις 3 Φεβρουάριου 
1997 μεταξύ του Ελληνικού Δημοσίου νομίμως εκπροσω- 
πουμένου, δυνάμει της Απόφασης του Υπουργού Πολιτι¬ 
σμού με αριθμό ΥΠΠΟ/ΓΕΑΧΑ/532/473/31.1.97, από την 


Ειδική Γραμματέα του Υπουργείου Πολιτισμού και το Με¬ 
λετητή, όπως αυτός προσδιορίζεται στην παραπάνω σύμ¬ 
βαση. 

2. Τη σύμβαση γιατην εκπόνηση της μελέτης με τον τίτ¬ 
λο «Συνολική ανάδειξη αρχαιολογικού χώρου Κεραμει- 
κού», που υπεγράφη στην Αθήνα στις 3 Φεβρουάριου 
1997 μεταξύ του Ελληνικού Δημοσίου νομίμως εκπροσω- 
πουμένου, δυνάμει τηςΑπόφασης του Υπουργού Πολιτι¬ 
σμού με αριθμό ΥΠΠΟ/ΓΕΑΧΑ/532/473/31.1.97, από την 
Ειδική Γραμματέα του Υπουργείου Πολιτισμού και τον 
Μελετητή, όπως αυτός προσδιορίζει στην παραπάνω 
σύμβαση. 

3. Τη σύμβαση για την εκπόνηση της μελέτης μετον τίτ¬ 
λο «Συνολική ανάδειξη αρχαιολογικού χώρου Ολυμπιεί¬ 
ου», που υπεγράφη στην Αθήνα στις 3 Φεβρουάριου 
1997 μεταξύ του Ελληνικού Δημοσίου νομίμως εκπρο¬ 
σωπούμενου, δυνάμει της Απόφασηςτου Υπουργού Πο¬ 
λιτισμού με αριθμό ΥΠΠΟ/ΓΕΑΧΑ/532/473/31.1.97, από 
την Ειδική Γραμματέατου Υπουργείου Πολιτισμού καιτο 
Μελετητή, όπως αυτός προσδιορίζεται στην παραπάνω 
σύμβαση. 

4. Τη σύμβαση γιατην εκπόνηση της μελέτης με τον τίτ¬ 
λο «Συνολική ανάδειξη αρχαιολογικών χώρων Βό ρειας κα 
Νότιας Κλιτύος Ακρόπολης», που υπεγράφη στην Αθήνα 
στις 3 Φεβρουάριου 1997 μεταξύ του Ελληνικού Δημοαί 
ου νομίμως εκπροσωπούμενου, δυνάμει της Απόφασης 
του Υπουργού Πολιτισμού με αριθμό ΥΠΠΟ/ΓΕΑ- 
ΧΑ/532/473/31.1,97, από την Ειδική Γραμματέα του Υ¬ 
πουργείου Πολιτισμού και το Μελετητή όπως αυτός 
προσδιορίζεται στην παραπάνω σύμβαση. 

5. Τη σύμβαση για την εκπόνηση της μελέτης με τον τίτ¬ 
λο «Συνολική ανάδειξη αρχαιολογικών χώρων Ρωμαϊκής 
Αγοράς και Βιβλιοθήκης Ανδριανού», που υπεγράφη στην 
Αθήνα στις 24 Φεβρουάριου 1997 μεταξύ του Ελληνικού 
Δημοσίου νομίμως εκπροσωπουμένου, δυνάμει της Από¬ 
φασης του Υπουργού Πολιτισμού με αριθμό ΥΠΠΟ./ΓΕΑ- 
ΧΑ/532/473/31.1.97, από την Ειδική Γραμματέα του Υ¬ 
πουργείου Πολιτισμού και το Μελετητή, όπως αυτός 
προσδιορίζεται στην παραπάνω σύμβαση. 

6. Τη σύμβαση γιατην εκπόνηση της μελέτης με τον τίτλο 
«Συνολική ανάδειξη αρχαιολογικού χώρου Αρχαίας Αγο¬ 
ράς», που υπεγράφη στην Αθήνα σας 24 Φεβρουάριου 
1997 μεταξύ του Ελληνικού Δημοσίου νομίμως εκπροσω¬ 
πουμένου, δυνάμει της Απόφασης του Υπουργού Πολιτι¬ 
σμού με αριθμό ΥΠΠΟ/ΓΕΑΧΑ/532/473/31.1.97. από την Ει¬ 
δική Γ ραμματέατου Υπουργείου Πολιτισμού και το Μελε¬ 
τητή, όπως αυτός προσδιορίζεται στην παραπάνω 
σύμβαση. 

Β. Μετά τη δημοσίευση της παρούσας Κοινής Υπουργι¬ 
κής Απόφασης στην Εφημερίδα της Κυβερνήσεως, η ε¬ 
ταιρεία «Ενοποίηση Αρχαιολογικών Χώρων Αθήνας, Ανώ¬ 
νυμη Εταιρία», καθίσταται Εργοδότης και υποκαθιστάτο 
Ελληνικό Δημόσιο σε όλες ανεξαιρέτως τις διατάξεις των 
προαναφερομένων συμβάσεων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Ιουνίου 1998 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΠΟΛΙΤΙΣΜΟΥ 

ΚΑΙ ΔΗΜΟΣΙΩΝ ΡΓΩΝ 

ΚΩΣΤΑΣ ΛΑΛΙΩΤΗΣ ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 12869/Ε (13) 

Τροποποίηση της υπ' αριθμ. 16144/Ε/5.9.1997 Κοινής 
Απόφασης των Υπουργών Εθνικής Οικονομίας και Τύ¬ 
που και ΜΜΕ «Καταβεβλημένο κεφάλαιο ιδιωτικών τη¬ 
λεοπτικών σταθμών περιφερειακής και τοπικής εμβέ¬ 
λειας. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ ΚΑΙ ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1 Τις διατάξεις του άρθρου 1 παρ. 9 του Ν. 2328/1995 
«Νομικό καθεστώς της ιδωτικής τηλεόρασης και της το¬ 
πικής ραδιοφωνίας, ρύθμιση θεμάτων της ραδιοτηλεο¬ 
πτικής αγοράς και άλλες διατάξεις» (ΦΕΚ 159 Α’). 

2. Τις διατάξεις του άρθρου 11 παρ. 1 του Ν. 2579/1998 
«Φορολογικές διαρρυθμίσεις και άλλες διατάξεις» (ΦΕΚ 
31 Α'). 

3. Την υπ'αριθμ. 15587/Ε/26.8.1997 κοινή απόφαση των 
Υπουργών Μεταφορών και Επικοινωνιών και Τύπου και 
Μ.Μ Ε. «Διαμόρφωση Χάρτη Συχνοτήτων και τεχνικές 
προδιαγραφές των ιδωτικών τηλεοπτικών σταθμών για 
την εκπομπή, μεταφορά, μετάδοση και αναμετάδοση του 
τηλεοπτικού σήματος - Περιεχόμενο τεχνικής μελέτης για 
χορήγηση άδειας ιδιωτικών τηλεοπτικών σταθμών» (ΦΕΚ 
785 Β’). 

4. Την υπ' αριθμ. 60472/4.5.1998 κοινή απόφαση των 
Υπουργών Μεταφορών και Επικοινωνιών και Τύπου και 
Μ.Μ.Ε. «Τροποποίησητου διαμορφωμένου Χάρτη Συχνο¬ 
τήτων που αναφέρεται στην ιδιωτική τηλεόραση» (ΦΕΚ 
473 Β’). 

5. Τα αποτελέσματα της γενικής απογραφής πληθυ¬ 
σμού της 17ης Μαρτίου 1991, όπως αυτά κυρώθηκαν με 
την υπ' αριθ. 24197/Γ 3812/24.11.1993 κοινή απόφαση 
των Υπουργών Εθνικής Οικονομίας και Εσωτερικών. 

6. Το γεγονός ότι από την παρούσα απόφαση δενπρο- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο Μόνο 

1. Το κείμενο της υπ' αριθμ, 16144/Ε/5.9.1997 Κοινής 
Απόφασης Υπουργών Εθνικής Οικονομίας και Τύπου και 
ΜΜΕ «Καταβεβλημένο κεφάλαιο ιδιωτικών τηλεοπτικών 
σταθμών περιφερειακής και τοπικής εμβέλειας» (ΦΕΚ Β’ 
813)τροποποιείται ως εξής: 

«1. Το ελάχιστο καταβεβλημένο κεφάλαιο των ιδιωτικών 
τηλεοπτικών σταθμών περιφερειακής και τοπικής εμβέ¬ 
λειας που λειτουργούν με τη νομική μορφή της ανώνυμης 
εταρείας καθορίζεται σε ύψος ανάλογο με το αναφερό- 
μενο στο άρθρο 1 παρ. 9 του Ν. 2328/1995 μετοχικό κε¬ 
φάλαιο των τηλεοπτικών σταθμών εθνικής εμβέλειας, βά¬ 
σει του πληθυσμού των γεωγραφικών περιφερειών ή των 


νόμων που οι σταθμοί αυτοί οφείλουν να καλύπτουν σύμ¬ 
φωνα με τους χάρτες που περιλαμβάνονται στο Παράρ¬ 
τημα III της υπ'αριθ. 15587/Ε/29.8.1997 κοινή απόφασης 
των Υπουργών Μεταφορών και Επικοινωνιών και Τύπου 
και ΜΜΕ, ως εξής: 

Α/ΑΧάρτη_Ποσό σε δραχμές ΑΆΧάρτηΠοσόσεδραχ. 


1 

33.000.000 

22 

94.000.000 

2 

20.000.000 

23 

127.000.000 

3 

20.000.000 

24 

59.000.000 

4 

44,500.000 

25 

22.500.000 

5 

20.000.000 

26 

20.000.000 

6 

20.000.000 

27 

20.000.000 

7 

128.000.000 

28 

20.000.000 

8 

125.000.000 

29 

21.000.000 

9 

111.000.000 

30 

20.000.000 

10 

136.000.000 

31 

20.000.000 

11 

22.000.000 

32 

20.000.000 

12 

20.000.000 

33 

53.000.000 

13 

20.000.000 

34 

20.000.000 

14 

20.000.000 

35 

27.000 000 

15 

20.000.000 

36 

20.000.000 

15α 

67.100.000 

37 

20.000.000 

16 

73.000.000 

38 

20.000.000 

17 

20.000.000 

38α 

20.000.000 

18 

20.000.000 

39 

20.000.000 

19 

42.000.000 

40 

20.000.000 

20 

46.000.000 

41 

20.000.000 

21 

20.000.000 

42 

354.000.000 


2. Σε κάθε περίπτωση το καταβεβλημένο κεφάλαιο των 
ανωνύμων εταιρειών και η εταιρική περιουσία των λοιπών 
εταιρειών πρέπει να είναι ανάλογο της επένδυσης που 
προβλέπεται να πραγματοποιηθεί, σύμφωνα με την οικο¬ 
νομοτεχνική μελέτη λειτουργίας και βιωσιμότητας που 
συνοδεύει την αίτησή της». 

3. Οι ανώνυμες εταιρείες που έχουν υποβάλλει αίτηση 
αδείας λειτουργίας σύμφωνα με τις Προκηρύξεις υπ’ α- 
ριθμ. 4775/Ε/3.3.1998 «Έκδοση αδειών λειτουργίας τηλε¬ 
οπτικών σταθμών περιφερειακής εμβέλειας» (ΦΕΚ Πα- 
ράρτ. 15) και 4774/Ε/3.3.1998 «Έκδοση αδειών λειτουρ¬ 
γίας σταθμών τοπικής εμβέλειας» (ΦΕΚ Παράρτ. 14) 
οφείλουν, εφόσον λάβουν μία από τις προκηρυσσόμενες 
άδειες, να αναπροσαρμόσουν το ύψος του καταβεβλημέ¬ 
νου κεφαλαίου τους σύμφωνα μετά οριζόμενα στην παρ. 
1 της παρούσας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Ιουνίου 1998 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΤΥΠΟΥ ΚΑΙ Μ.Μ.Ε. 

ΓΙΑΝΝΟΣ ΠΑΠΑΝΤΩΝΙΟΥ ΔΗΜΗΤΡΗΣ ΡΕΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



